ÅRSBERETNING FOR KUNSTSNØGRUPPA – 2022

Gruppa har bestått av:	
Leder:		Kai Nilsen
Medlem:	Morten Andreassen
Medlem:	Geir Sandtorp
Arbeidsutvalget tilknyttet Kunstsnøgruppa har bestått av:
Henry Moberg, Øivind Kjelvik, Gudmund Olsen, Jan Størholt, Ole Henriksen, Truls Nomel,
Karsten Sandtorp, Svein Løwengreen, Asbjørn Holmen, Kjell Svendsen og Jan Gunnar Lilledal.

Aktivitet;
Ingen snøproduksjon hverken januar eller februar. 
Mye mildt og dårlig vær med regn på nyåret 2022. Holdt skiføret noenlunde i gang i januar, men ble bare mulighet til 1 start i Telnorkarusellen 2. februar med 40 deltakere.
Startet ikke opp med ny produksjon før 5. desember. Veldig god periode med stabile kuldegrader og lite vind. Vi produserte døgnet rundt fram tom 13. desember. Da hadde vi produsert veldig mye snø. Produserte litt ny snø i målområdet uka etter. Ble lagt tykt lag i deler av løypa, ca 400m klar til julaften. Resten lagt ut i romjula, ca 1,2km klart til nyttår.
Det er ikke arrangert noe skirenn i anlegget i 2022, heller ikke rulleskirenn.
Ertetrimmen ble arrangert som normalt på torsdager med start og mål i Skianlegget. Startet opp 21. april.
Anlegget er brukt til mosjon og trening gjennom hele året. Endelig uten covid-restriksjoner.
Halden Cykleklub benyttet anlegget også i år, til sykkelrittet Femsjøen rundt, med start og mål i Skianlegget.
Trimrommet er i bruk året rundt, også av mosjonister på dagtid.

Sponsorer drift;
Vi har 16 sponsorer til Skianlegget som bidrar med til sammen kr 101 000. De fleste har vært trofaste gjennom mange år.
Vi får også årlig støtte fra Sparebank1Østfold og Akershus kr 20 000, og fra Halden Skiklubb med kr 10 000. Vi er veldig takknemlige for alle bidrag!
I løpet av høsten 2022 økte strømprisene betraktelig. Vi vurderte om vi i det hele tatt kunne produsere kunstsnø denne sesongen. Solveig sendte søknad om strømstøtte til produksjon av snø, både til Sparebank1Halden stiftelsen og Berg Sparebank. Vi fikk innvilget hjelp fra begge!
Strømprisene ble heldigvis heller ikke så høye som fryktet.

Utbedringer og vedlikehold: 
Endelig ble garasjen realisert etter mange forsinkelser grunnet pandemi og søknadsprosesser.
Den var ferdig med sluttbefaring og godkjenning fra Halden kommune 23. november.
Garasjen har blitt skikkelig fin, tegnet av arkitekt Patrick Bergmann hos SG Arkitekter.
Nå har vi god plass til å oppbevare løypemaskin, snøscooter og snøkanoner.

Gresset gror villig. Vi har fått hjelp fra Halden kommune med kantklipper rundt løypa. Vi har også kunnet klippe noe med hjelp av traktoren vår og Øivind Kjelvik har i tillegg bidratt med manuell klipping.
Det har ellers vært vanlig vedlikehold av utstyr, og tømming av søppel. 
Det er byttet 2 lysarmaturer i øvre del av løypa.

Kunstsnøgruppa vil også i år takke alle som har bidratt med smått og stort i løpet av året!!

Kai Nilsen, leder
